Кандыдату ў дэпутаты па Віцебскай-Чыгуначнай выбарчай акрузе №19 Андрэю Левінаву в.а. генеральнага дырэктара ААТ "Кераміка" П.З.Прыжытомскі пісьмова адмовіў у сустрэчы з работнікамі прадпрыемства. Сваю адмову ён матываваў тым, што ў сувязі з бесперапыннасцю тэхналагічнага працэсу вытворчасці прадукцыі няма магчымасці для арганізацыі і правядзення сустрэчы з выбаршчыкамі. Гэты адказ падрыхтаваў нехта Жаголкін З.І. Як высветлілася, гэта намеснік гендырэктара па ідэалогіі, ён жа сябра акруговай выбарчай камісіі Віцебскай-Чыгуначнай выбарчай акругі №19.